Komisijas ziņojums Padomei un Eiropas Parlamentam - EURES darbības pārskats par 2004. un 2005. gadu, ko Komisija ir iesniegusi saskaņā ar Regulas (EEK) Nr. 1612/68 19. panta 3. punktu - „Ceļā uz vienotu Eiropas darba tirgu: EURES devums” /* COM/2007/0116 galīgā redakcija */





[pic] | EIROPAS KOPIENU KOMISIJA | Briselē, 16.3.2007 COM(2007) 116 galīgā redakcija KOMISIJAS ZIŅOJUMS PADOMEI UN EIROPAS PARLAMENTAM EURES darbības pārskats par 2004. un 2005. gadu, ko Komisija ir iesniegusi saskaņā ar Regulas (EEK) Nr. 1612/68 19. panta 3. punktu „Ceļā uz vienotu Eiropas darba tirgu: EURES devums” SATURA RĀDĪTĀJS 1. Ievads 3 2. EURES tīkla galvenās attīstības iezīmes 2004. līdz 2005. gadā 4 3. EURES pamatnostādnes 2004. – 2005. gadam – nozīmīgākie sasniegumi 4 4. Finansējums 10 5. Turpmākie uzdevumi un nākotnes izredzes 11 KOMISIJAS ZIŅOJUMS PADOMEI UN EIROPAS PARLAMENTAM EURES darbības pārskats par 2004. un 2005. gadu, ko Komisija ir iesniegusi saskaņā ar Regulas (EEK) Nr. 1612/68 19. panta 3. punktu „Ceļā uz vienotu Eiropas darba tirgu: EURES devums” (Dokuments attiecas uz EEZ) IEVADS EURES (Eiropas Nodarbinātības dienesta) loma ir veicināt mobilitāti Eiropas darba tirgū, sniedzot pakalpojumus tiem nodarbinātajiem un darba devējiem, kuri saskaņā ar Regulu (EEK) Nr. 1612/68 vēlas izmantot darba ņēmēju pārvietošanās brīvības sniegtās priekšrocības ES. Ar Eiropas Nodarbinātības stratēģiju veicina ģeogrāfisko mobilitāti kā vienu no līdzekļiem, lai uzlabotu darba tirgus funkcionēšanu Eiropā. Nodarbinātības pamatnostādnēs, ko pieņēma 2003. gada jūlijā, izklāstīts, ka jāveicina nodarbinātības un mācību iespēju pārredzamība dalībvalstu un Eiropas līmenī, lai atbalstītu efektīvu darbā iekārtošanu. Šajās pamatnostādnēs īpaši norādīts, ka līdz 2005. gadam jānodrošina, lai darba meklētājiem visā ES būtu pieejami visi tie darba piedāvājumi, ko publicē dalībvalstu nodarbinātības dienesti. Jaunajās integrētajās pamatnostādnēs (2005. līdz 2008. gadam) mobilitāte attiecībā uz izaugsmi un darbavietām savukārt minēta kā izšķirīgs instruments ceļā uz pārstrādātās Lisabonas stratēģijas panākumiem. Dalībvalstu 2005. gada jūlija nodarbinātības politiku pamatnostādnēs mobilitātei likts pat vēl lielāks uzsvars. 20. pamatnostādnē norādīts, ka mobilitāte ir galvenais, lai dot iespēju vairāk cilvēkiem atrast labākas darba vietas, un tajā aicināts „pamatojoties uz Līgumiem, likvidēt šķēršļus strādājošo mobilitātei visā Eiropā”[1]. Komisijas 2005. gada jūlija priekšlikumā Kopienas Lisabonas programmai turklāt pausta apņēmība, ka Kopiena novērsīs šķēršļus darbaspēka mobilitātei, lai veicinātu profesionālo un ģeogrāfisko mobilitāti un padarītu pieejamas nodarbinātības iespējas, kas rodas Eiropas kopējā darba tirgū[2]. EURES tīkla paplašināšana attiecībā uz desmit jaunajām dalībvalstīm ir nozīmīgākais pilnveidošanas solis EURES tīklā laikposmā (no 2004. līdz 2005. gadam), kuru skar šis ziņojums. Tādējādi daļa no pārskata ir veltīta EURES struktūras pilnveidošanai šajās valstīs. Tā kā pamatā visām EURES darbībām, ko veic šā tīkla dalībnieki un partneri, ir vadošo principu sistēma, EURES 2004. līdz 2005. gada darbības kvalitāte jānovērtē, salīdzinot faktiski sasniegto ar īpašajiem mērķiem un prioritātēm, kas noteiktas šim pārskata periodam. Tātad pārskats ir strukturēts atbilstīgi desmit EURES prioritātēm, kas ir virzījušas tīkla pilnveidošanu laikposmā no 2004. līdz 2005. gadam. Šā pārskata sagatavošanā plaši izmantoti secinājumi, kas gūti tīkla pēdējā neatkarīgajā novērtējumā, ko veica 2005. gadā. EURES TīKLA GALVENāS ATTīSTīBAS IEZīMES 2004. LīDZ 2005. GADā Paplašināšanās EURES Koordinācijas birojs ( EURESco ) 2002. gada otrajā pusgadā desmit jaunajās dalībvalstīs sāka priekšdarbus Nodarbinātības Valsts aģentūru (NVA) iekļaušanai EURES tīklā. Katrā valstī tika iecelti EURES menedžeri, kurus kā novērotājus no 2003. gada jūlija aicināja apmeklēt EURES darba grupu. EURESco sniedza NVA EURES īstenošanas mērķu pārskatāmu uzskaitījumu un organizēja sanāksmes starp NVA vecajās dalībvalstīs un jaunajās dalībvalstīs, lai veicinātu informācijas apmaiņu. EURESco 2004. gadā atbalstīja tehnisku darbību raitu norisi, t.i., savienoja valsts mēroga datu bāzes par brīvajam darba vietām ar attiecīgu EURES datu bāzi, apmācīja EURES menedžerus ES mērķfinansējuma pārvaldībā un sagatavoja pirmās EURES padomdevēju grupas Papildus EURESco atbalstīšanai visos NVA jaunajās dalībvalstīs guva labumu no saskaņotas partnerības ar veco dalībvalstu NVA pārstāvjiem. Šī sadarbība sākās atsevišķu personu līmenī kā kopīga darbība starp NVA ģenerāldirektoriem, un daudzos gadījumos tās rezultātā norisa dažāda veida praktiska sadarbība starp abām organizācijām (darba biržu kopēja organizēšana, no jaunajām dalībvalstīm iecelto EURES padomdevēju apmācība utt.). Pētījumos, ko valstīs veica EURESco vārdā, lielākā daļa NVA jaunajās dalībvalstīs uzskatīja, ka ir pietiekami sagatavota, lai 2004. gada 1. maijā pievienotos EURES tīklam. 60 % no EURES konsultantiem jaunajās dalībvalstīs turklāt apgalvoja, ka atzīst sevi par pilnīgi sagatavotiem uzdevumu veikšanai minētajā tīklā. EURES struktūras izveidē jaunajās dalībvalstīs gūtās sākotnējās pieredzes vispārējs novērtējums liecina, ka desmit jauni dalībnieki ir labi sākuši EURES īstenošanu. Viņiem visiem ir aktīva informācijas programma, kura ir paredzēta dažādiem EURES projekta dalībniekiem un ieinteresētajām personām. EURES konsultantu zināšanas un pieredze ir rūpīgi veidota, izmantojot papildu mācību kursus, pētījumus, seminārus un sanāksmes ar EURES dalībniekiem citās valstīs. Tuvināšanās darba meklētājiem noris, izmantojot informācijas dienas, darba biržas, apspriešanās, skolu un augstskolu apmeklējumus un īpašus pasākumus. Šīs informēšanas darbības papildina ar brošūrām un informācijas stendiem universitātēs un vietējos nodarbinātības birojos. Vairāki pārskati attiecas uz piemērotu masu komunikācijas līdzekļu izmantošanu, lai EURES darītu zināmu sabiedrībai. EURES PAMATNOSTāDNES 2004. – 2005. GADAM – NOZīMīGāKIE SASNIEGUMI EURES pamatnostādnēs ir izklāstītas EURES tīkla stratēģiskās attīstības prioritātes laikposmā no 2004. līdz 2007. gadam. EURES darba kvalitāte 2004. līdz 2005. gadā pēc tam ir novērtēta, pamatojoties uz desmit pamatnostādnēm. 1. pamatnostādne: pastiprināt EURES iekļaušanu Nodarbinātības valsts aģentūrās visā ES/EEZ teritorijā EURES iekļaušana NVA ir process, kas patlaban norisinās un kuru NVA tradicionāli veic atšķirīgi. Daudzos gadījumos ir iecelts vairāk EURES padomdevēju un asistentu, un ir palielinājusies tā darba laika daļa, ko asistenti var veltīt EURES jautājumiem. Citi dod priekšroku NVA līnijmenedžeru un NVA štata darbinieku apmācībai EURES jautājumos, lai radītu iespēju visiem NVA darbiniekiem sniegt klientiem galveno informāciju par EURES . Daži NVA lielāku nozīmi ir piešķīruši EURES , pārceļot EURES padomdevējus no organizācijas galvenajām struktūrvienībām uz reģionāliem vai pašvaldību birojiem, turklāt uzticot EURES padomdevējiem lielāku lomu klientu apkalpošanā. Visbeidzot, dažas NVA ir izvēlējušās izveidot starptautisku nodarbinātības biroju struktūru, kas nodarbojas vienīgi ar starptautiskās mobilitātes jautājumiem. Līdz 2005. gada beigām vidējais darba laiks, ko EURES padomdevēji, kurus nodarbina VNA, veltīja EURES jautājumiem, bija 71 %. Attiecībā uz EURES padomdevējiem, kuri strādā sociālo partneru organizācijās vai citās partnerorganizācijās pārrobežu reģionos, šis rādītājs bija 61 %. Katru trešo gadu visi EURES dalībnieki sniedz EURESco trīsgadu darbības plānu, kurā aprakstīti EURES galvenie pasākumi, ko veiks attiecīgajā laikposmā, uz kuru attiecas EURES pamatnostādnes. Liela daļa NVA vecajās dalībvalstīs un visas NVA jaunajās dalībvalstīs ir iesaistījušās pasākumos, kas iekļauti darbības plānos, taču faktiskā virzība katrā dalībvalstī ir atšķirīga. 2005. gadā veiktais apsekojums liecina, ka 48 % EURES padomdevēju vecajās dalībvalstīs ir norādījuši, ka EURES jautājumi ir vietējo nodarbinātības dienestu ikdienas darba neatņemama daļa. Jaunajās dalībvalstīs šis rādītājs bija ievērojami augstāks – 76 %. Turklāt vecajās dalībvalstīs tikai 32 % no EURES padomdevējiem atzina, ka NVA kolēģi ir bijuši labi informēti par EURES , turpretim jaunajās dalībvalstīs šis rādītājs bija 66 %. Lai gan ir ziņots par zināmiem panākumiem, daudz EURES padomdevēju vecajās dalībvalstīs joprojām atzīst, ka NVA EURES uzskata par nebūtisku jautājumu. Situācija nedaudz atšķiras jaunajās dalībvalstīs, jo daudzas no šīm valstīm joprojām izstrādā savu NVA organizāciju un bieži uzskata EURES par attīstības procesa neatņemamu daļu. Cits būtisks faktors jaunajās dalībvalstīs ir tas, ka EURES varētu uzskatīt par tiešu risinājumu konkrētām darba tirgus problēmām. Neraugoties uz virzību, kas panākta, integrējot EURES NVA, kā būtisks izaicinājums saglabājas tas, ka nav atbalsta daudziem vietējo un reģionālo līniju menedžeriem, kā arī nav savstarpēju sakaru ar tīklu, jo NVA uzmanība galvenokārt pievērsta bezdarba jautājumu risināšanai pašvaldību vai reģionālā līmenī. Lai novērstu šo situāciju, EURES mācību programmā 2005. gadam tika iekļauti divi īpaši semināri līniju menedžeriem. 2. pamatnostādne: līdz 2005. gadam visām brīvajām darba vietām, kuras izsludinājuši Valsts nodarbinātības dienesti, jābūt pieejamām darba meklētājiem visā ES/EEZ teritorijā, un tās ir efektīvi jāizmanto, lai vecinātu darbinieku pieņemšana un iekārtošanu darbā Lai efektīvāk un lietotājam draudzīgāk sasniegtu šo mērķi, tika nolemts pārskata periodā EURES centrālās datu bāzes, uz kurām EURES dalībnieki ir nosūtījuši atlasītās brīvās darba vietas valsts līmenī, aizstāt ar jaunu decentralizētu sistēmu, kas visās iesaistītajās valstīs sniedz tiešu piekļuvi visām brīvajām darba vietām valsts līmenī. Šo projektu izstrādāja, izmantojot jaunās „tīmekļa pakalpojumu” tehnoloģijas, kas efektīvi sniedz iespēju EURES portāla meklētājprogrammai katras NVA datu bāzē, kurā iekļauta informācija par brīvajām darba vietām, reāllaikā meklēt darba vietas, izmantojot vairākus parametrus, ko iestata lietotājs, piemēram, darba veids, valsts, līguma termiņš, izglītības līmenis, pieredze, brīvās darba vietas izsludināšanas datums, atslēgvārds un, izmantojot tādu darbu un prasmju izvietojumu noteiktā kārtībā, kam ir vienāds nosaukums. Tikai ar dažiem izņēmumiem EURES dalībnieki līdz 2005. gada beigām bija pilnībā savienojuši valsts līmeņa datu bāzes ar jauno platformu. EURES – Eiropas darba mobilitātes portāls ar vidēji vairāk nekā 500 000 apmeklētājiem mēnesī 2004. līdz 2005. gadā kļuva par vienu no Eiropas Komisijas vispopulārākajām tīmekļa vietnēm. Jauno apmaiņas sistēmas darbību oficiāli sāka Eiropas strādājošo mobilitātes gada atklāšanas konferencē, kas notika Briselē 2006. gada februārī. Kopš tā laika pilnīgi tika pievienotas pārējās datu bāzes, un vidējais jebkurā laikā pieejamo brīvo darba vietu skaits palielinājās līdz apmēram 1 000 000. Ciešā sadarbībā ar EURES dalībniekiem daudz arī paveikts, lai uzlabotu portālā sniegtās informācijas kvalitāti. Lai iekšējā līmenī veicinātu saziņu ar EURES tīklu, portāls ir papildināts ar Extranet sadaļu, kas ir atvērta visiem EURES dalībniekiem un partneriem. Turpmākā EURES portāla pilnveidošanā uzmanība tiks pievērsta, cita starpā, uzlabotai lietotāja saskarnei un vairākām jaunām raksturpazīmēm, piemēram, individualizēti pārskati „Mans EURES ”, tiešsaistes apkārtraksta projektēšana, ciešākas saites starp EURES lietojumprogrammu CV tiešsaistē un EURPASS , un sinerģijas panākšanai ar darbvietām, kas pieejamas Eiropas Pētnieku mobilitātes portālā. Statistika attiecībā uz EURES – Eiropas darba mobilitātes portālu – atrodama 1. pielikumā. 3. pamatnostādne: ilgtspējīgi uzlabot informācijas sniegšanu par visiem darba tirgus mobilitātes aspektiem, tostarp, tiesībām saistībā ar darba ņēmēju pārvietošanās brīvību, un nodrošināt mobilitātei radīto šķēršļu uzraudzību, lai tos likvidētu Informāciju sabiedrībai par darba tirgus mobilitāti sniedz gan Eiropas, gan valstu līmenī. EURES sniedz informāciju par dzīves un darba apstākļiem, darba tirgus informāciju un tiesībām saistībā ar darba ņēmēju pārvietošanās brīvību visās dalībvalstīs. Par šo pēdējo tematiku saistībā ar ES 2004. gada 1. maija paplašināšanos tiešsaistē tika izveidota īpaša sadaļa (skatīt arī 7. pamatnostādni). Pēc rezultatīvām saiknēm 2005. gadā, izveidoja īpašu partnerību ar dienestu „Iedzīvotāju ceļvedis” ( CSS )[3], dodot iespēju EURES lietotājiem tieši piekļūt CSS un nodrošinot uzziņas individuālai konsultēšanai par tādiem jautājumiem kā, piemēram, kvalifikāciju atzīšana, nodokļu sistēma un sociālā drošība. Portāls Tava Eiropa [4] ir izveidots EURES tīkla vajadzībām. Eiropas Komisija ir paudusi atzinību par šā portāla papildinošajām iezīmēm un EURES – Eiropas darba mobilitātes portālu, un sinerģijas tiek izmantotas lietotāju savstarpējam ieguvumam. Valsts līmenī informācija par šiem jautājumiem tiek izplatīta plašam interesentu lokam, izmantojot NVA tīmekļa vietni, brošūras un citus iespiedmateriālus, kā arī izmantojot EURES sludinājumus laikrakstos un žurnālos. Savā ikdienas darbā NVA un EURES partnerorganizācijas uzrauga šķēršļus, kas traucē uzlabot mobilitāti gan valsts, gan ES līmenī, un rīkojas tā, lai, kur vien iespējams, likvidētu šos šķēršļus. 4. pamatnostādne: EURES pakalpojumus sniegt personām neatkarīgi no personu dzīvesvietas valsts ES/EEZ, un tiem jābūt pieejamiem visplašākajam personu lokam Šī pamatnostādne ir būtiskākais vadošais princips, kas darba tirgū EURES padara atšķirīgu no citiem pakalpojumu sniedzējiem. Laikposmā no 2004. līdz 2005. gadam visi EURES dalībnieki un partneri nodrošināja, ka, sniedzot šā portāla pakalpojumus, pienācīgi respektē vienādas attieksmes principu pret visām personām neatkarīgi no personu dzīvesvietas valsts ES/EEZ teritorijā. 5. pamatnostādne: aktīvi sākt sarunas ar darba devējiem un sniegt atbalstu, darbiniekus pieņemot darbā starpvalstu līmenī Cieša saikne ar EURES un darba devējiem ir tīkla galvenā raksturpazīme un priekšnoteikums, lai nodrošinātu to, ka EURES dienesti tiek pielāgoti darba ņēmēju vajadzībām. EURES dalībnieki un partneri 2004. līdz 2005. gadā veica dažādus pasākumus, kas paredzēti šai mērķgrupai. Pasākumu klāstā bija darba biržas, sadarbība ar tirdzniecības kamerām un citām darba devēju organizācijām (tostarp, sociālo partneru organizācijām), informatīvas konferences, veicināšanas kampaņas, brošūru un plakātu izplatīšana, praktikantu iekārtošana darbā ārvalstu uzņēmumos, sadarbība ar darba devējiem universitāšu līmenī, darba devēju rokasgrāmatu sagatavošana par Eiropas darba tirgu, uzņēmumu apmeklējumi, tikšanās ar darba devējiem utt. EURES tīklā nodrošināto pakalpojumu sniegšanas uzticamība ir izšķirīga tīkla vispārējiem panākumiem, un vairākas NVA (piemēram, Vācijā un Apvienotā Karalistē), ir ieviesušas nolīgumus par pakalpojuma līmeni, konkrēta darba devēja labā veicot starptautiskus darbā pieņemšanas projektus. Lai gūtu jaunus pamudinājumus, iesaistot darba devējus EURES , EURESco portālā, 2005. gada pēdējā ceturksnī lēma par EURES ad hoc darba grupas darbības atkārtotu sākšanu jautājumos saistībā ar pakalpojumiem darba devējiem. Šīs grupas pilnvarās iekļauts uzdevums veicināt darba devējiem paredzētu pakalpojumu turpmāko attīstību EURES portālā un sekmēt savstarpēju sadarbību starp EURES un darba devējiem, lai ES/EEZ sasniegtu augstāku darba mobilitātes līmeni. 6. pamatnostādne: veicināt tādu darbaspēka trūkuma un vājo vietu noteikšanu, ko var ar mazināt starptautisku darbaspēka mobilitāti, pilnveidot un koordinēt pielāgojošu rīcību Lielākā daļa NVA ir izveidojusi informācijas vākšanas mehānismus par tendencēm darba tirgū, lai palīdzētu noteikt un paredzēt pārprodukciju, nepietiekamību un vājās vietas. Lai izmantotu Eiropas darbaspēka mobilitāti kā instrumentu nelīdzsvarotības neitralizēšanai, EURES dalībnieki savstarpēji sadarbojas, izmantojot divpusējus darbā pieņemšanas projektus. 2004. līdz 2005. gadā EURES dalībnieku vidū tika īstenots liels skaits divpusēju darbā pieņemšanas projektu, turklāt kopš 2004. gada 1. maija – starp jaunajām un vecajām dalībvalstīm. Kā paziņoja Komisija 2006. gada ziņojumā par pārejas perioda pasākumiem[5], ES desmit dalībvalstu strādājošo mobilitāte kopumā ir pozitīvi ietekmējusi veco dalībvalstu darba tirgus, kurus tās atvēra, palīdzot novērst darbspēka trūkumu dažās teritorijās. Divpusējos darbā pieņemšanas projektus, ko finansē, izmantojot EURES , īsteno, pamatojoties uz darba tirgus vajadzībām, un tāpēc ar to var apgalvot, ka ar minētajiem projektiem ir veicināta līdzsvara atjaunošana darba tirgū. 7. pamatnostādne: saistībā ar paplašināšanos sniegt tādu informāciju par strādājošo tiesībām pārejas periodos brīvi pārvietoties, kurai ir viegla piekļuve un kura ir atjaunināta, un ko piemēro jaunajās dalībvalstīs EURES saistībā ar ES 2004. gada paplašināšanos ir aktīvi veicinājusi informācijas sniegšanu. EURES – Eiropas darba mobilitātes portālā ir izveidota jauna sadaļa par darba ņēmēju tiesībām brīvi pārvietoties, pārejas pasākumu laikā. Papildus vispārējai informācijai par tiesībām brīvi pārvietoties, minētajā sadaļā iekļauta katrai valstij raksturīga informācija par vairākiem īpašiem jautājumiem, piemēram, piekļuves nosacījumiem, lai piekļūtu darba tirgum, darba atļaujas, piekļuve informācijai un darbā pieņemšanas procedūras. Minētā sadaļa ir strukturēta kā praktiska rokasgrāmata tiem darba meklētajiem un darba devējiem katrā dalībvalstī, kuri pārvietojas vai meklē darbiniekus, un šo informāciju EURESco sniedz NVA un/vai attiecīgās ministrijas. Sadaļa par brīvu pārvietošanos tāda ir vienīgā, un tā ir EURES portāla daļa, kuru apmeklē visvairāk. EURES padomdevēji, apspriežoties ar klientiem, visbiežāk sniedz sabiedrībai informāciju par pārejas pasākumiem. 8. pamatnostādne: stingrs atbalsts pārrobežu darba tirgu attīstībai EURES ir būtiska nozīme pārrobežu reģionos, kur EURES padomdevēji sniedz informāciju un konsultācijas pārrobežu darbiniekiem un darba devējiem, kuri vēlas pieņemt darbā darbiniekus no citas valsts. Lielākā pārrobežu darbinieku plūsmu koncentrācija atrodama relatīvi mazā EEZ daļā, īpaši starp dažādiem reģioniem Beļģijā, Luksemburgā, Nīderlandē, Vācijā, Francijā, kā arī Šveicē, ar kuru kopš 2002. gada EURES tīklā ir norisējusi oficiāla sadarbība. Pieejamā statistika un aprēķini par pārrobežu darbinieku plūsmām liecina, ka tā pakāpeniski pieaug starp jaunajām un vecajām dalībvalstīm, taču arī jauno dalībvalstu vidū. EURES atbalsta apmēram 20 oficiāli reģistrētas pārrobežu partnerības, kā arī dažādus citus tādu pārrobežu pasākumu veidus, ar kuriem varētu sagatavot pamatu turpmākām partnerībām. Būtiska EURES raksturpazīme ir sociālo partneru aktīva līdzdalība tīklā, jo īpaši attiecībā uz pārrobežu pasākumiem. No 2004. gada 1. aprīļa NVA ir nodota pārrobežu partnerību darbības finansējuma pārvaldība. 2005. gadā tika finansēti vairāki pārrobežu pasākumi, kas pārrobežu reģionos norisa starp Vāciju/Čehiju, Vāciju/Poliju, Somiju/Igauniju un Slovākiju/Čehiju/Poliju. EURES hartā ir noteikti četri pamatuzdevumi pārrobežu partnerībām, un tie ir šādi: nodrošināt informācijas apmaiņu un konsultēt par brīvajām darba vietām un darba pieteikumiem, kā arī dzīves un darba apstākļiem; uzturēt tiešu un regulāru saikni starp EURES padomdevējiem reģionā; izveidot un atjaunināt arhīvu, kurā iekļauta informācija par arodapmācības iespējām reģionā; un izstrādāt projektus, kuru mērķis ir uzlabot darba tirgu reģionā, arī izmantojot sadarbību ar citām attiecīgajām programmām. 2004. un 2005. gadā partnerības nodrošināja lielu skaitu informācijas produktu, piemēram, brošūras, bukletus, īpašus informatīvus materiālus mazāktautībām, gados vecākiem darba ņēmējiem, studentiem un augstskolu beidzējiem, apkārtrakstus, informāciju presei, reklāmas laikrakstos, CD ROM, ziņas TV un radio utt. (visām partnerībām ir savas tīmekļa vietnes, kuras bieži vien ir informatīvo produktu galvenais izplatīšanas instruments). Informācijas apmaiņa starp EURES padomdevējiem partnerībās aizvien vairāk kļūst par vienu no vispāratzītākajām darba metodēm. Darbavietu rokasgrāmatu publicēšana ir pilnveidota, vienlaikus izveidojot apmācības sniedzēju, izglītības ekspertu un cilvēkresursu speciālistu pārrobežu tīklus. Visbeidzot partnerības ir veicinājušas to, ka tiek sniegti pārskati par mobilitātes šķēršļiem. Lai pārrobežu reģionos pēc noteikta plāna uzkrātu attiecīgus darba tirgus datus un uzlabotu pārredzamību darba tirgū, dažas partnerības ir izveidojušas darba tirgus uzraudzības sistēmas. Vairākās partnerībās ir īstenotas sadarbības ar citām attiecīgām ES programmām, jo īpaši ar INTERREG. Tas skar galvenokārt tādas darbības kā, piemēram, rokasgrāmatu izstrāde vai pārskata izveide par profesionālās/arodapmācības iespējām. 9. pamatnostādne: nodrošināt EURES gūto rezultātu novērtēšanu un regulāri uzraudzīt EURES darbības EURES darbības un rezultātus regulāri uzrauga un novērtē gan valsts, gan ES līmenī. Ikdienas uzraudzību veic EURES menedžeris katrā NVA un katras pārrobežu partnerības koordinators. Dalībnieki un partneri vienreiz gadā EURESco sniedz pārskatus par trīsgadu darbības plāna izpildes gaitu un Komisijas finansēto ikgadējo pasākumu norisi. EURESco arī nodrošina to, ka EURES darbību un rezultātus neatkarīgi novērtē, un to vienreiz katrā trešajā gadā veic neatkarīgs eksperts, kuru izraugās konkursa kārtībā. Papildus dažādajiem pārskatu sniegšanas veidiem, kurus EURESco sniedz dalībnieki un partneri, katrs EURES padomdevējs tieši un katru mēnesi arī sniedz pārskatu par saikni ar sabiedrību. Lai gan šo rādītāju interpretācijai ir vajadzīga būtiska uzmanība, tie liecina par to, ka tīklā apstrādāto uzziņu apjoms pieaug. Saskaņā ar 2004. gada ikmēneša pārskatiem visa gada laikā EURES padomdevēju kontaktu skaits ar sabiedrību ir pieaudzis līdz 812 271. 2005.gadā šis rādītājs palielinājās līdz 1 064 867, t.i. vidēji – 88 739 kontakti mēnesī. Ir pieaudzis tādu fizisku personu skaits, kuras sazinājušās, izmantojot kontaktus ar grupām, – no 144 615 kontaktiem 2004. gadā līdz 211 724 – 2005. gadā, un tas ir gandrīz 50 % palielinājums. Apmēram 7 līdz 15 % no ikdienas kontaktiem ir bijuši ar darba devējiem, un pārējā lielākā kontaktu daļa (85 līdz 93 %) attiecas uz darba meklētājiem/strādājošajiem. Attiecībā uz tematiku, ar ko EURES padomdevēji, kas strādā NVA, ir saskārušies pēdējos sešos mēnešos, statistika liecina par šādiem rādītājiem[6]: EURES padomdevējiem, kas strādā pārrobežu partnerībās, tematikas izplatīšanas darbs ir palielinājies atšķirīgi, tajā pastiprināta uzmanība pievērsta sociālajai drošībai un nodokļu sistēmai, uzsverot pārrobežu partnerību lielo nozīmi, kāda tai ir pārrobežu darbinieku informēšanā: 10. pamatnostādne: sniegt sabiedrībai, sociālajiem partneriem un citām ieinteresētajām personām atbilstīgu informāciju un paziņojumus par EURES Kā minēts EURES hartas 2.5. nodaļā, Komisija kopā ar citiem EURES dalībniekiem un partneriem ir bijusi iesaistīta vispārējā komunikāciju stratēģijā, kas ir izstrādāta, lai nodrošinātu tīkla saskanību un kohēziju vis-à-vis lietotājiem. EURES dalībnieki atbilstīgi šai vispārējai stratēģijai pilnveido pašu veicināšanas plānus kā daļu no EURES valsts līmeņa darbības plāna. Darbs saistībā ar šādas vispārējas EURES informācijas stratēģijas pilnveidi tika sākts 2005. gada februārī ciešā sadarbībā ar EURES tīklu. Komunikāciju stratēģija un plāns palīdzēs mērķauditorijas vidū vairot informētību par EURES , ņemot vērā 2006. – Eiropas strādājošo mobilitātes gadā gūto pieredzi, un uzlabot izredzes, ka darba meklētāji un darba devēji, kuri sazinās ar Nodarbinātības Valsts aģentūru, tiek labi informēti par EURES piedāvātajām iespējām. Tā nodrošina ideju sistēmu un kopēju instrumentu kopumu, kas tieši jāizmanto tīkla dalībniekiem valsts, reģionālajā un pašvaldību līmenī. Finansējums Pieejamais EURES budžets abiem gadiem bija 17 miljoni euro. 2004. un 2005. gadā bija noteikts maksimālais apjoms tehniskās palīdzības un pārvaldes izdevumiem – attiecīgi 450 00 un 500 000 euro. Papildus šīm summām EURES bija piešķirts ieguldījums no EBTA (378 773 euro 2004. gadā un 362 250 euro 2005. gadā) saskaņā ar Eiropas Ekonomikas zonas nolīguma noteikumiem (Norvēģijas un Islandes līdzdalība). Faktiskās saistības un finansējuma sadalījums starp galvenajām divu gadu izdevumu kategorijām ir atspoguļots tabulā. Budžeta saistības 2004. un 2005. gadā 2004 | 2005 | PāRROBEžU PARTNERīBAS[7] | 6 041 161 | 6 010 614 | EURES VALSTS LīMEņA PASāKUMI | 7 076 048 | 7 209 086 | DAžāDI PASāKUMI | 3 543 512 | 3 438 288 | KOPā | 16 660 721 | 16 657 988 | ES speciālo, EURES paredzēto budžetu papildina būtiski NVA izdevumi (galvenokārt EURES padomdevēju darba algām), lai atbalstītu un pilnveidotu tīklu. Turpmākie uzdevumi un nākotnes izredzes To valstu veiksmīgā integrācija ES darba tirgū, kuras 2004. gadā pievienojās ES, joprojām atspoguļo izaicinājumu, jo dažās dalībvalstīs pēc 2006. gada 1. maija joprojām ir spēkā pārejas pasākumi, kas skar darba ņēmēju pārvietošanās brīvību. Šajā tīklā īstenos centienus, kas kopš 2004. gada virzīti uz to, lai darba devējus un darba meklētājus pienācīgi informētu par pārejas pasākumu ietekmi uz darba ņēmēju brīvu pārvietošanos ES. Turklāt Rumānijas un Bulgārijas integrācija EURES tīklā ir vēl viens svarīgs nākotnes uzdevums. Šīm abām valstīm EURES menedžerus iecēla 2005. gadā, un no minētā gada septembra viņi piedalījās EURES darba grupā kā novērotāji. Rumānijas un Bulgārijas NVA personāls 2006. gada pavasarī arī tika iekļauts jauno EURES padomdevēju apmācībā, lai šie darbinieki pirmspievienošanās laikposmā varētu VNA nodot tālāk informāciju par EURES un starptautiskās mobilitātes jautājumiem. Līdz ar šo jauno dalībvalstu pievienošanos tīklā vairāk uzmanības jāvelta tam, lai nodrošinātu, ka starptautiskā darba tirgus mobilitāte noris, pilnīgi ievērojot piemērojamās darba tiesību normas. Citi būtiski politikas mērķi ir turpmāk vairāk uzmanības pievērst vispārējiem pakalpojumiem, ko sniedz NVA, lai uzlabotu darba tirgus apstākļus Eiropā un veicinātu Eiropas Nodarbinātības stratēģijas mērķu sasniegšanu; pētīt iespējas izmantot EURES portālu un tīklu kā instrumentu, lai atbalstītu likumīgu migrāciju ES, kā to paredz likumīgas migrācijas politikas 2005. gada plāns[8], un veicināt Eiropas Kvalifikāciju sistēmas ieviešanu, kura jāpieņem 2007. gada otrajā pusgadā. Šajā ziņā Eiropas Strādājošo mobilitātes gada organizēšana 2006. gadā bija lieliska iespēja pievērst sabiedrības uzmanību EURES tīkla nozīmei un mērķiem un palielināt tā atpazīstamību ieinteresēto personu dažādo grupu vidū. Tādēļ 2006. gadā tika sākta visaptveroša informācijas un komunikācijas stratēģija, kas skar plašu informācijas klāstu un popularizēšanas pasākumus. Annex 1 to the EURES Activity Report 2004-2005 Statistics on the use of the European Job Mobility Portal Table 1: Number of visits at the EURES Job Portal per month Sept. 2004 – Mar. 2006 [pic] Graph 1: Number of visits at the EURES Job Portal per month Sept. 2004 – Mar. 2006 [pic] Table 2: Number of job vacancies on the EURES Job Portal Feb. 2005 – Apr. 2006 [pic] [1] Padomes 2005. gada 12. jūlija Lēmums par dalībvalstu nodarbinātības politikas pamatnostādnēm. [2] COM(2005) 330. [3] http://ec.europa.eu/citizensrights [4] http://ec.europa.eu/youreurope [5] COM(2006) 48. [6] Līdz 2005. gada jūlijam EURES padomdevējs pārskatā tik sīki nesniedza izklāstu par kontaktos skarto tematiku. [7] Būtisku pārrobežu pasākumu daļu, ar ko sagatavo pamatu turpmākām pārrobežu partnerībām, finansē, izmantojot EURES valsts līmeņa plānus. [8] COM(2005) 669, galīgā redakcija.